سید نگلی

سید نگلی  بھارت کے صوبہ اترپردیش کے ضلع امروہہ کا ایک قصبہ ہے ــ

یہ قصبہ سنبھل اور حسن پور روڈ پر واقع ہے ،ـ اس کی تحصیل حسن پور ہے ــ

چند سال پہلے تک یہ ضلع مرادآباد سے تعلق رکھتا تھا ــ

یہ قصبہ سادات کا بسایا ہوا ہے ،ـ اسی بنا پراس کے نام میں شروع سے ہی سید کا لفظ استعمال ہوا ہے ــ

آج اس کی آبادی تقریباً پندرہ ہزار ہے ــ
 تاریخ 
اس قصبہ کی تاسیس سید محمد حسین حسینی باقری عرف حاجی حرمین سے منسوب ہے جو آج سے تقریباً پانچ سو سال قبل، سکندرلودھی بادشاہ کے زمانہ میں ترمذ سے ہجرت کر کے یہاں آئے تھے اورمذہب کے لحاظ سے شیعہ مسلمان تھے ،ـ شیعہ فرقہ کے پانچویں امام محمد باقرکی نسل میں ہونے کی وجہ سے باقری سادات میں شمار ہوتے تھے ،ـ ان کا مقبرہ زیارت کے نام سے سید نگلی میں معروف ہے اور مرجع خلائق بنا ہوا ہے ــ

یہاں کی سادات کا ایک سلسلہ باقری ہے جس کے مورث اعلیٰ، حاجی حرمین تھے ـ

اور ایک سلسلہ رضوی سادات کا ہے جو آج سے تقریباً دو سو سال قبل، قصبہ چھولس ضلع غازی آباد سے آئے ہوئے کسی بزرگ کے ذریعہ یہاں تک پہنچا ــ ،تاریخ سادات جارچہ و چھولس، صفحہ: 122 تاریخ سادات ھندوستان (فارسی)، صفحہ: 73

رضوی سادات، مسلمانوں میں شیعہ فرقہ کے آٹھوین امام علی ابن موسی الرضا کی نسل میں ہیں ــ چودہ ستارے (نجم الحسن کراروی)، صفحہ: 494

سید نگلی میں بعد کے عرصوں میں مسلمانوں اور ہندوؤں کی مختلف اقوام بھی آکر آباد ہوگئیں ـ
آج یہ قصبہ اپنے اطراف و اکناف میں ایک تعلیمی اور ثقافتی مرکز شمار ہوتا ہے ــ

 مزید دیکھیے 
 بھارت
 فہرست بھارت کے شہر

 حوالہ جات 

زمرہ:بھارت کی رياستیں اور یونین علاقے
زمرہ:ضلع امروہہ کے شہر اور قصبے
زمرہ:ویکی ڈیٹا سے مختلف مختصر وضاحت